CELEX: E2021P0003
Language: mt
Date: 2021-07-01 00:00:00
Title: Talba għal Opinjoni Konsultattiva mill-Qorti tal-EFTA minn Oslo tingrett bid-data tal-1 ta’ Lulju 2021 fil-Kawża ta’ PRA Group Europe AS vs Staten v/Skatteetaten (Il-Kawża E-3/21) 2021/C 426/06

21.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 426/9
            
         
      Talba għal Opinjoni Konsultattiva mill-Qorti tal-EFTA minn Oslo tingrett bid-data tal-1 ta’ Lulju 2021 fil-Kawża ta’ PRA Group Europe AS vs Staten v/Skatteetaten
      (Il-Kawża E-3/21)
      (2021/C 426/06)
      B’ittra bid-data tal-1 ta’ Lulju 2021 saret talba lill-Qorti tal-EFTA minn Oslo tingrett (il-Qorti Distrettwali ta’ Oslo), li waslet fir-Reġistru tal-Qorti fit-2 ta’ Lulju 2021, għal Opinjoni Konsultattiva fil-Kawża ta’ PRA Group Europe AS vs Staten v/Skatteetaten dwar il-mistoqsijiet li ġejjin:
      
                  1.
               
               
                  Hemm restrizzjoni fis-sens tal-Artikolu 31 ŻEE, moqri flimkien mal-Artikolu 34, meta l-kontribuzzjonijiet tal-grupp mill-kumpaniji Norveġiżi jżidu t-tnaqqis massimu għall-imgħax u b’hekk l-intitolament għat-tnaqqis tal-interessi fuq id-dejn lil partijiet affiljati skont ir-regola tat-tnaqqis tal-imgħax limitat, possibbiltà li, skont ir-regoli tat-taxxa Norveġiżi, mhijiex disponibbli għal investimenti minn jew f’kumpaniji taż-ŻEE?
               
            
                  2.
               
               
                  Kumpanija taż-ŻEE li tinsab fi grupp ma’ kumpanija Norveġiża hija f’sitwazzjoni komparabbli ma’ dik ta’ kumpanija Norveġiża li tinsab fi grupp ma’ kumpanija Norveġiża oħra, u x’importanza għandha għall-valutazzjoni tal-komparabbiltà li ma tkun saret l-ebda kontribuzzjoni attwali tal-grupp mill-kumpanija taż-ŻEE lill-kumpanija Norveġiża, iżda pjuttost self?
               
            
                  3.
               
               
                  Fil-każ li jkun hemm restrizzjoni: Liema raġunijiet ta’ interess ġenerali jistgħu jiġġustifikaw restrizzjoni bħal din?